ગુજરાત રાજ્યમાં ધીમી ગતિએ ચાલી રહેલા બીજા તબક્કાના પાટીદાર અનામત આંદોલનનાં મૂળમાં બેરોજગારીના મુદ્દાને નકારી શકાતો નથી. રોજગારી આપવાનું ઊજળું ચિત્ર રજૂ કરનાર ‘વાઇબ્રન્ટ ગુજરાત સમિટ’થી પણ પૂરતી રોજગારીની તકોનું નિર્માણ થઈ શક્યું નથી. તત્કાલીન મુખ્યમંત્રી અને હાલના પ્રધાનમંત્રી નરેન્દ્ર મોદીએ ર૦૦૩થી શરૂ કરેલી ‘વાઇબ્રન્ટ ગુજરાત સમિટ’માં સમજૂતી કરાર (એમઓયુ) કરનારા ઉદ્યોગો પણ સ્થાનિકોને રોજગારી આપવામાં ઉણા ઊતર્યા હોવાનું જણાય છે.